Document ID: 32012D0303

ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
της 11ης Ιουνίου 2012
για την τροποποίηση της απόφασης 2003/467/ΕΚ όσον αφορά την αναγνώριση της Λιθουανίας ως κράτους μέλους επισήμως απαλλαγμένου από την ενζωοτική λεύκωση των βοοειδών
[κοινοποιηθείσα υπό τον αριθμό C(2012) 3729]
(Κείμενο που παρουσιάζει ενδιαφέρον για τον ΕΟΧ)
(2012/303/ΕΕ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης,
Έχοντας υπόψη την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), και ιδίως το παράρτημα Δ (Ι) (Ε),
Εκτιμώντας τα ακόλουθα:
(1)
Η οδηγία 64/432/EOK εφαρμόζεται στον τομέα του ενδοενωσιακού εμπορίου βοοειδών και χοιροειδών. Καθορίζει τους όρους με τους οποίους ένα κράτος μέλος ή μια περιφέρεια κράτους μέλους μπορούν να αναγνωριστούν, όσον αφορά τις αγέλες βοοειδών, ως επισήμως απαλλαγμένα από την ενζωοτική λεύκωση των βοοειδών.
(2)
Το παράρτημα III της απόφασης 2003/467/ΕΚ της Επιτροπής, της 23ης Ιουνίου 2003, για τη θέσπιση καθεστώτος επίσημης απαλλαγής από τη φυματίωση, τη βρουκέλωση και την ενζωοτική λεύκωση των βοοειδών σε ορισμένα κράτη μέλη και περιφέρειες κρατών μελών όσον αφορά τις αγέλες βοοειδών (2) παραθέτει τα κράτη μέλη και τις περιφέρειές τους που αναγνωρίζονται ως επισήμως απαλλαγμένα από την ενζωοτική λεύκωση των βοοειδών.
(3)
Η Λιθουανία υπέβαλε στην Επιτροπή δικαιολογητικά έγγραφα με τα οποία αποδεικνύεται η συμμόρφωση προς τους όρους που προβλέπονται στην οδηγία 64/432/EOK, ώστε να αναγνωριστεί ολόκληρη η επικράτειά της ως επίσημα απαλλαγμένη από την ενζωοτική λεύκωση των βοοειδών.
(4)
Μετά την αξιολόγηση των εγγράφων που υπέβαλε η Λιθουανία, το εν λόγω κράτος μέλος θα πρέπει να ανακηρυχθεί επισήμως απαλλαγμένο από την ενζωοτική λεύκωση των βοοειδών.
(5)
Κατά συνέπεια, η απόφαση 2003/467/ΕΚ θα πρέπει να τροποποιηθεί αναλόγως.
(6)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα III της απόφασης 2003/467/ΕΚ τροποποιείται σύμφωνα με το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 11 Ιουνίου 2012.

Labels: 18
6